Відэа Алесі Жыткевіч, апярэдзіўшы акцыю “Я не баюся сказаць”, пачынае вельмі няпростую размову пра гвалт, з якім жанчыны сутыкаюцца ў творчым асяродку. Праз гісторыі студэнтак Акадэміі мастацтваў мы даведваемся пра дамаганні, неэтычныя прапановы і паводзіны сэксуальнага кшталту з боку выкладчыкаў. Працу ўзмацняюць цытаты накшталт “Дрэнная тэндэнцыя, што на мастацкі факультэт стала паступаць шмат дзяўчат”. Вымалёўваецца трывожная атмасфера небяспечнай рэчаіснасці, дзе замест адэкватнай адукацыі, замест парады па кампазіцыі альбо жывапісе ты часам неспадзявана можаш пачуць, што “сэкс — гэта лагічная выснова нашых узаемаадносін”. А вы кажаце, роўныя правы і магчымасці…